《江南可采莲》
南北朝·刘缓

春初北岸涸，夏月南湖通。卷荷舒欲倚，芙蓉生即红。

楫小宜回舒，船轻好入丛。钗光逐影乱，衣香随逆风。

江南少许地，年年情不穷。

作者简介：（?—约540）南朝梁平原高唐人，字含度。风流倜傥，名高一府。为湘东王萧绎中录事。时西府盛集文学之士，而缓居首，常云：“不须名位，所须衣食。不用身后之誉，唯重目前知见。”后随湘东王至江州，卒。